ประเทศไซปรัสในการประกวดเพลงยูโรวิชันปี 2026

ประเทศไซปรัสจะเข้าร่วมการประกวดเพลงยูโรวิชันปี 2026 ซึ่งจัดขึ้นในเวียนนา ด้วยเพลง "จาลลา" โดยศิลปินแอนติกอแน บักซ์ตัน ภายใต้ชื่อในวงการ แอนติกอแน ซึ่งบรรษัทแพร่ภาพกระจายเสียงสาธารณะแห่งไซปรัส (ไซบีซี) สถานีโทรทัศน์แห่งชาติที่เข้าร่วม ได้ทำการคัดเลือกไว้ภายในองค์กรเอง

 ภูมิหลัง 

ประเทศไซปรัสได้เข้าร่วมการประกวดเพลงยูโรวิชันมาแล้ว 40 ครั้งตั้งแต่ ด้วยเพลง "มอนีกา" โดยไอแลนด์ ไซปรัสทำผลงานได้ดีที่สุดในอันดับที่สอง โดยทำได้ในปี  ด้วยเพลง "ฟูเอโก" โดยเอเลนี ฟูเรรา โดยก่อนหน้านั้นผลงานที่ดีที่สุดคืออันดับที่ห้า โดยทำได้ถึงสามครั้ง ได้แก่ในปี  ด้วยเพลง "โมโนอีอากาปี" โดยอันนา วิสซี, ในปี  ด้วยเพลง "มานามู" โดยฮาราและแอนเดรียส คอนสแตนตินู, และในปี  ด้วยเพลง "สตรองเกอร์เอเวอรีมีนิต" โดยลิซา อันเดรียส ไซปรัสทำผลงานได้แย่ที่สุดในอันดับสุดท้าย โดยทำได้เมื่อปี  ด้วยเพลง "โตราโซ" โดยเอลปีดา ด้วยสี่คะแนน อย่างไรก็ตามไซปรัสได้คะแนนที่น้อยที่สุดในปี  ด้วยเพลง "Tha'ne erotas" โดยมาร์เลน แองเจลิดู โดยได้รับเพียงสองคะแนน หลังจากการกลับมาเข้าร่วมอีกครั้งในปี  ภายหลังการไม่เข้าร่วมใน เนื่องจากวิกฤตเศรษฐกิจไซปรัส ค.ศ. 2012–13 และปัญหาด้านงบประมาณของไซบีซีเอง ตั้งแต่การประกวดปี 2015 ไซปรัสได้ผ่านเข้ารอบชิงชนะเลิศทุกครั้งยกเว้นในปี  ด้วยเพลง "เอลา" โดยอันโดรมาเช และในการประกวดปีก่อนหน้า ด้วยเพลง "ชู่" ของทีโอ เอวาน ซึ่งได้รับอันดับที่ 11 ในรอบรองชนะเลิศรอบที่ 1

ในฐานะสถานีโทรทัศน์แห่งชาติที่เข้าร่วม ไซบีซีจัดการคัดเลือกตัวแทนในการประกวดเพลงยูโรวิชันและออกอากาศการแข่งขันนั้นภายในประเทศ โดยได้เคยใช้ทั้งการคัดเลือกภายในและการประกวดเพลงระดับชาติ โดยตั้งแต่การประกวดปี 2016 ไซปรัสใช้วิธีการคัดเลือกตัวแทนประเทศภายในองค์กรเอง แม้ในปี 2024 จะมีการเปิดเผยว่าจะใช้ เฟมสตอรี เป็นการประกวดเพลงระดับชาติเพื่อคัดเลือกผู้แทนประเทศ แต่สุดท้ายก็ยกเลิกไปหลังมีข้อพิพาทกับบรรษัทแพร่ภาพกระจายเสียงเฮลเลนิก (เอเรต) ผู้ดำเนินรายการ สตาร์อะคาเดมี ที่เป็นต้นแบบของรายการ เฟมสตอรี นี้

 ก่อนยูโรวิชัน 
เมื่อวันที่ 6 พฤศจิกายน ไซบีซีประกาศว่าแอนติกอแนจะเป็นตัวแทนของประเทศไซปรัสในการประกวดเพลงยูโรวิชันปี 2026 ไซปรัสจะได้เข้าประกวดในรอบรองชนะเลิศหนึ่งในสองรอบ โดยจะมีการจับสลากแบ่งกลุ่มรอบรองชนะเลิศในวันที่ 12 มกราคม ค.ศ. 2026

 อ้างอิง 

หมวดหมู่:ประเทศไซปรัสในการประกวดเพลงยูโรวิชัน
หมวดหมู่:ประเทศที่เข้าร่วมการประกวดเพลงยูโรวิชันปี 2026